PRIJEDLOG

Na temelju članka 17. stavak 1. alineje 1. Zakona o sustavu civilne zaštite („ Narodne novine“ broj 82/15., 118/18., 31/20., 20/21. i 114/22.), članka 31. Statuta Općine Topusko („ Službeni vjesnik“ broj: 34/09., 10/13., 48/14.-pročišćeni tekst, 16/14., 36/17., 8/18., 11/20., 6/21. i 67/22.) i prijedloga Općinskog načelnika, Općinsko vijeće Općine Topusko na 11. sjednici održanoj dana 13.12.2022. godine donosi

ANALIZU STANJA

SUSTAVA CIVILNE ZAŠTITE NA PODRUČJU

OPĆINE TOPUSKO U 2022. GODINI

STANJE SUSTAVA CIVILNE ZAŠTITE

Općinsko vijeće Općine Topusko usvojilo je na 13. redovitoj sjednici održanoj 29.03.2011. godine Procjenu ugroženosti civilnog stanovništva i materijalnih i kulturnih dobara i okoliša od opasnosti, mogućeg nastanaka velikih nesreća i katastrofa na području Općine Topusko.

Općinsko vijeće usvojilo je dana 21. prosinca 2017. godine Procjenu rizika od velikih nesreća na području Općine Topusko i time uskladilo ovaj akt s novim Zakonom o sustavu civilne zaštite („Narodne novine“ 82/15.), pokrenut je postupak za reviziju Procjene i izrađen prijedlog, te je Revizija procjene rizika od velikih nesreća na području Općine Topusko usvojena na 24. sjednici održanoj dana 18.02.2021. godine, KLASA: 810-06/17-01/01 URBROJ: 2176/18-02-21-12.

Iz usvojene procjene ugroženosti vidljivo je da je područje Općine Topusko ugroženo mogućim opasnostima i prijetnjama koje proizlaze iz mogućnosti nastanka poplava kao rezultata povećanog vodostaja na vodotocima rijeke Gline kao i manjim vodotocima potoka Perna, Čemernica, Crna Rijeka i Buzeta. Zbog rijetke naseljenosti i obraslosti područja šikarom moguće je izbijanje požara širih razmjera.

Područje općine izloženo je i opasnostima od mogućeg nastanka potresa ( stupnja 7-8 MCS ) te drugim prirodnim nepogodama, olujnim vjetrovima, poledici, tuči, dugotrajnim sušama, obilnim padalinama, opasnostima od utjecaja nuklearne nesreće, istjecanja opasnih tvari, epidemiološkim i sanitarnim opasnostima. Nisu isključene opasnosti od ratnih i terorističkih djelovanja.

U provođenju aktivnosti sustava civilne zaštite angažiraju se i bile su angažirane pravne osobe, službe i udruge koje se u okviru svoje djelatnosti bave određenim vidovima zaštite i spašavanja.

Pravne osobe se angažiraju po nalogu općinskih, županijskih ili državnih tijela ovisno o ustroju i propisanim upravljačkim nadležnostima.

Po nalogu općinskih tijela angažiraju se:

1. Vatrogasno zapovjedništvo i postrojbe –DVD Topusko,
2. Komunalno d.o.o. Topusko,
3. Općinsko društvo crvenog križa Topusko,
4. Veterinarska služba.

Ostale pravne osobe angažiraju se sukladno potrebama i ustroju službi zaštite i spašavanja i propisanim nadležnostima:

1. Hrvatske vode –VGI Banovina, Vodoprivreda d. d. Sisak,
2. MUP-Postaja granične policije Gvozd,
3. Zdravstvene ustanove –Hitna pomoć, Ispostava Doma zdravlja, Ispostava Zavoda za javno zdravstvo,
4. Hrvatska elektroprivreda-distribucijsko područje „Elektra“ Sisak,
5. Hrvatske šume-Šumarija Topusko,
6. Centar za socijalnu skrb Glina-Podružnica Topusko.

U slučaju da pravne osobe i službe koje se bave zaštitom i spašavanjem nisu u mogućnosti sami učinkovito provesti aktivnosti zaštite i spašavanja, a ugroza prijeti nastanku veće nesreće, na zahtjev općinskog načelnika aktivira se Stožer zaštite i spašavanja Općine Topusko imenovan od Općinskog načelnika 10.06.2021. godine KLASA: 810-06/21-01/01, URBROJ: 2176/18-01-21-5.

Stožer rukovodi i usklađuje aktivnosti operativnih snaga i ukupnih ljudskih i materijalnih resursa s ciljem sprječavanja, ublažavanja i otklanjanja posljedica katastrofe i veće nesreće, te pruža stručnu pomoć općinskom načelniku u rukovođenju snagama civilne zaštite.

U slučaju neposredne prijetnje od nastanka katastrofe ili velike nesreće na području općine, općinski načelnik ima pravo i obvezu mobilizirati sveukupne ljudske i materijalno-tehničke potencijale s područja Općine Topusko. Kada su iskorišteni svi kapaciteti općinski načelnik može tražiti pomoć s područja županije.

Svi mobilizirani imaju pravo na naknadu stvarnih troškova.

Županijski centar 112 je jedinstveni operativno-komunikacijski centar koji zaprima sve pozive vezane uz hitne situacije, nesreće i prijetnje od nastanka katastrofe te putem sredstava veze, na temelju standardnih operativnih postupaka, žurno izvješćuje sve nadležne službe i koordinira djelovanje po pozivu.

VATROGOSTVO

Vatrogastvo uz druge službe i pravne osobe koje se zaštitom i spašavanja bave u okviru redovne djelatnosti, predstavlja okosnicu sustava civilne zaštite na području Općine Topusko.

Područje općine pokriva DVD-a Topusko koje ima 30 aktivnih dobrovoljnih vatrogasaca s tehnikom prikazanoj u tablici:

|  |
| --- |
| OPĆINA TOPUSKO |
| VATROGASNE POSTROJBE | BROJ VATROGASNIH SMJENA  ( broj vatrogasaca) | VOZILA ZA    INTERVENCIJU I DRUGA OPREMA | VATROGASNA SPREMIŠTA I DOMOVI |
| SREDIŠNJI DVD |
| DVD-TOPUSKO | 30 (vatrogasaca) | 1.      Lada Niva, zapovjedno vozilo,2.      Mercedes  navalno vozilo, 2300 litara vode s punom opremom,3.      Renault-vozilo za prijevoz vatrogasaca4.Mercedes – auto-ljestva5.Mercedes – šumsko – navalno vozilo6. Auto prikolica s visokotlačnim modulom7.Auto prikolica s opremom za tehničke intervencije u prometu8. Auto prikolica za prevoz opreme9. Čamac bez motora  | VATROGASNI DOM I SPREMIŠTE |
| ODJELJENJE PERNA | 10 ( treba formirati) | Treba opremiti | - |

U narednom periodu raditi na formiranju i aktiviranju odjeljenja u Perni.

Za područje Općine Topusko usvojena je revidirana Procjena ugroženosti od požara i tehnoloških eksplozija izrađena od strane Radne sigurnosti i usvojena na 12. redovitoj sjednici Općinskog vijeća Općine Topusko, održana dana 20. 8. 2015. godine, Odluka, Klasa: 214-03/15-01/01, Urbroj: 2176/18-02-15-08. Na istu Procjenu dana je suglasnost Vatrogasne zajednice Sisačko-moslavačke županije Broj: 2176-130-15-169 od 17. 6. 2015. godine i Policijske uprave Sisačko-moslavačke , Služba upravnih i inspekcijskih poslova , Inspektorat unutarnjih poslova, Broj: 511-10-06-03-2444/2-15. 3/8 od 13. 7. 2015. godine.

Temeljem pozitivnog mišljenja na reviziju Procjene ugroženosti od požara i tehnoloških eksplozija Općine Topusko Općinsko vijeće, Općine Topusko na 22. sjednici održanoj dana 29.09.2020. godine donijelo Plan zaštite od požara Općine Topusko, Odluka: KLASA: 214-03/15-01/01, Urbroj: 2176/18-02-20-19.

Na temelju članka 13. stavka 1. Zakona o zaštiti od požara (NN 92/10) i članka 31. Statuta Općine Topusko („Službeni vjesnik“ broj 34/09, 10/13, 48/13 - pročišćeni tekst, 16/14, 36/17, 8/18, 11/20 i 6/21), Općinsko vijeće Općine Topusko, sukladno Procjeni ugroženosti od požara, broj: KLASA:214-02/20-11/287, URBROJ: 511-01364-20-2 od 31.kolovoza 2020. godine, na 7. sjednici održanoj dana 6. lipnja 2022. godine donijelo je Plan zaštite od požara Općine Topusko.

U cilju unaprjeđenja zaštite od požara na području Općine Topusko, na temelju članka 13. stavka 4. Zakona o zaštiti od požara („Narodne novine“ broj 92/10), Provedbenog plana Sisačko – moslavačke županije KLASA: 245-02/22-01/01, URBROJ: 2176-02-22-8 od 28. ožujka 2022. godine, Procjene ugroženosti od požara Općine Topusko i članka 47. Statuta Općine Topusko („Službeni vjesnik“ broj 34/09, 10/13, 48/13 - pročišćeni tekst, 16/14, 36/17, 8/18, 11/20 i 6/21)općinski načelnik Općine Topusko, donosi Provedbeni plan unapređenja zaštite od požara na području Općine Topusko za 2022. godinu.

Općina Topusko općinski načelnik potvrdio je izbor Janka Sukalića za zapovjednika DVD-a Topusko Zaključkom, Klasa: 214-02/21-01/01, Urbroj: 2176/18-01-21-2 od 06. ožujka 2021. godine.

DRUŠTVO CRVENOG KRIŽA

Hrvatski crveni križ, Zajednica društava crvenog križa SMŽ, Općinsko društvo crvenog križa Topusko- čine važnu okosnicu sustava civilne zaštite .

Posebnu ulogu u sustavu civilne zaštite ima Općinsko društvo crvenog križa koje je pod općinskom nadležnošću poduzima odgovarajuće mjere ukoliko se za istima ukaže potreba.

Crveni križ se angažira s ciljem osiguranja pravovremenog smještaja i pomoći u osiguranju sredstava za smještaj ljudi, vodi evidenciju o evakuiranim i zbrinutim građanima, pruža prvu pomoć i pruža kućnu njegu, surađuje sa domovima zdravlja, ekipama za socijalnu skrb, mjesnim odborima i postrojbama civilne zaštite.

KOMUNALNO D. O. O. TOPSKO

Komunalno d. o. o. Topusko sukladno ukazanim potrebama i po nalogu općinskog načelnika i Stožera zaštite i spašavanja stavlja na raspolaganje ljudstvo i tehniku s kojom raspolaže sve do prestanka potrebe za njihovim angažiranjem.

POSTROJBA CIVILNE ZAŠTITE

Odlukom Općinskog vijeća od 29. svibnja 2018. godine ustrojena je postrojba civilne zaštite Općine Topusko s 2 dvije operativne skupine svaka ima 8 obveznika i 2 upravljačke skupine svaka s dva obveznika, za istu je kupljen dio opreme.

Popis članova postrojbe usuglašen je s nadležnim tijelima, u tijeku su aktivnosti koje se odnose na utvrđivanje zdravstvenog stanja predloženih članova postrojbe.

U tijeku 2023. godine treba osigurati sredstva za daljnje opremanje postrojbe civilne zaštite i redovito ažurirati popis pripadnika postrojbe.

Sukladno Zakonu o sustavu civilne zaštite, izvršena je revizija dokumenata civilne zaštite i u tijeku je izrada planskih dokumenata.

FINANCIJSKI POKAZATELJI RAZVOJA SUSTAVA CIVILNE ZAŠTITE

|  |  |  |  |
| --- | --- | --- | --- |
| RB | OPIS POZICIJE U PRORAČUNU | REALIZIRANO U 2022. GODINI | PLAN ZA 2023. GODINU |
| 1 | VATROGASTVO-oprema, angažiranje (DVD-a | DO 31. 10. 2022. GODINE 170.744,00 kuna | 23.890,00 EUR |
| 2 | UDRUGE GRAĐANA OD ZNAČAJA ZA ZAŠTITU I SPAŠAVANJE ( CRVENI KRIŽ) | DO 31. 10. 2022. GODINE 90.000,00kuna | 13.400,00 EUR |
| 3 | CIVILNA ZAŠTITA | DO 31. 10. 2022. GODINE15.058,13 kuna | 1.328,00 EUR |
| UKUPNO ZA SUBJEKTE ZAŠTITE I SPAŠAVANJA | - | DO 31. 10. 2022. GODINE276.802,13 kuna | 37.291,33 EUR |

Na temelju rečenog može se zaključiti da je Općina Topusko poduzela aktivnosti, te sukladno mogućnostima uložila sredstva za razvoj sustava civilne zaštite na svom području i time doprinijela da se zaštita stanovništva i imovine podigne na viši nivo.

U okviru raspoloživih sredstava potrebno je poduzimati daljnje aktivnosti na opremanju svih subjekata civilne zaštite.

Ova Analiza objavit će se u Službenom vjesniku.

SISAČKO – MOSLAVAČKA ŽUPANIJA

OPĆINA TOPUSKO

OPĆINSKO VIJEĆA

KLASA: 400-06/22-01/

URBROJ: 2176-18-01-22-

Topusko, 13.12. 2022. godine

PREDSJEDNICA VIJEĆA

 Dijana Ščrbak